‘મદ્રાસ કૅફે’નું ટાઇટલ પહેલાં ‘જાફના’ રાખવામાં આવ્યું હતું. જાફના ઉત્તર શ્રીલંકાનું એક શહેર છે જે ભારત સાથે સૌથી નજીકના અંતરથી જોડાયેલું છે. સિવિલ વૉરની શરૂઆત જાફનાથી થઈ હતી. દરિયો, ગાઢ જંગલ અને ભારતની સરહદ એકદમ નજીક હોવાથી ઉગ્રવાદીઓ માટે જાફના સ્વર્ગસમું હતું જેને કારણે તેઓ આ વિસ્તારને પોતાનું આશ્રયસ્થાન બનાવીને બેઠા હતા. જોકે ‘જાફના’ ટાઇટલ ભારત સાથે ખાસ કનેક્ટ નહીં થાય એવા હેતુથી ફિલ્મનું બીજું ટાઇટલ શોધવાનું કામ ચાલુ હતું જે છેવટે ફિલ્મમાં આવતી ‘મદ્રાસ કૅફે’ નામની રેસ્ટોરાંના નામે રાખવામાં આવ્યું.